text: Vi henter peberspray syd for grænsen
  31 december 2013 kl. 07.04
  En enkelt dansker blev i 2013 afsløret med mere end 100 peberspray skjult i bagagen ved den dansk-tyske grænse.
  Selv om det i Danmark er ulovligt at være i besiddelse af peberspray, så er der alligevel nogle danskere, der køber det i Tyskland og tager det med over grænsen.
  - Ved kontrollerne ved grænsen oplever vi af og til, at folk medbringer peberspray. Nogle synes måske ikke det er så voldsomt at have med som for eksempel knive. Men det giver den samme bødestraf, siger politikommisær Michael Knudsen fra Grænsepolitiet til DR Syd.
  - I en enkelt sag var en person i besiddelse af 100 peberspray. Det er tilsammen mere end alle vore øvrige sager om peberspray i 2013, siger Michael Knudsen.
  Se artikel om peberspray på DR Syds hjemmeside
  